36. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. ΙΕ/3358 της 31 Μαρτ./22 Απρ.1986 (ΦΕΚ Β΄ 217) Καθορισμός Στοιχείων Αξιολόγησης Επενδύσεων Πρωτογενούς Παραγωγής Κριτηρίων και Τρόπου Προσδιορισμού Επιχορήγησης Νόμ. 1262/82. Έχοντας υπόψη: 1.Τις διατάξεις του Νόμ. 1262/82 «Για την παροχή κινήτρων ενίσχυσης της Οικονομικής και Περιφερειακής Ανάπτυξης της Χώρας κ.λπ. όπως τροποποιήθηκε και συμπληρώθηκε, και ειδικότερα τις διατάξεις του άρθρ. 7. 2.Το άρθρ. 23 του Νόμ. 1558/1985 (ΦΕΚ 137/26.7.1985 τεύχος Α)«Κυβέρνηση και Κυβερνητικά Όργανα». - 624 Κίνητρα Ιδιωτικών Επενδύσεων στην Περιφέρεια 13.Γ.β.35-36 3.Τη ΔΚ 20862/2.8.1985 (ΦΕΚ 481/2.8.1985 τεύχος Β΄) κοινή απόφαση του Πρωθυπουργού και του Υπουργού Εθνικής Οικονομίας» Ανάθεση αρμοδιοτήτων στους Υφυπουργούς Εθνικής Οικονομίας» αποφασίζουμε: Άρθρ.1.-1.Τα ιδιωτικοοικονομικού χαρακτήρα στοιχεία αξιολόγησης των επενδυτικών προγραμμάτων του τομέα πρωτογενούς παραγωγής είναι τα εξής: α)Τα χαρακτηριστικά του φορέα της επένδυσης. β)Τα στοιχεία του κλάδου στον οποίο εντάσσεται η παραγωγική δραστηριότητα της προτεινόμενης επένδυσης, και γ)Η βιωσιμότητα και οι προοπτικές της μονάδας που θα δημιουργηθεί ή της ήδη υφιστάμενης, στο βαθμό που επηρεάζεται από την προτεινόμενη επένδυση. 2.Στο περιεχόμενο των παραπάνω στοιχείων περιλαμβάνονται ιδίως τα ακόλουθα χαρακτηριστικά: α)Όσον αφορά τον φορέα: η εμπειρία του, η κλίμακα που άσκησε τη δραστηριότητα του στο παρελθόν, η φερεγγυότητα, το ήθος και η οικονομική του επιφάνεια ως προς την προοπτική κάλυψης της ίδιας συμμετοχής. Για τις ήδη λειτουργούσες μονάδες περιλαμβάνεται επίσης και η επίδοση του φορέα στο παρελθόν σε σχέση με τα αποτελέσματα και την οικονομική τους κατάσταση. β)Όσον αφορά τα στοιχεία του κλάδου: Οι επικρατούσες συνθήκες προσφοράς και ζήτησης στην εσωτερική αγορά και (αν απαιτείται) στη διεθνή, οι μελλοντικές προοπτικές, καθώς και η θέση του κλάδου στην οικονομία και οι επιπτώσεις σ’ αυτόν από την προγραμματιζόμενη επένδυση. γ)Όσον αφορά τη βιωσιμότητα και τις μελλοντικές προοπτικές: Ο τόπος εγκ/σης, η σκοπιμότητα της επένδυσης, τα τεχνικά χαρακτηριστικά αυτής, η οργάνωση και οι επιπτώσεις στην παραγωγή, στις πωλήσεις και στα οικονομικά αποτελέσματα της επιχειρηματικής δραστηριότητας, το χρηματοδοτικό σχήμα της επένδυσης με έμφαση στο ποσοστό και το απόλυτο ύψος της ίδιας συμμετοχής και η δυνατότητα της επιχείρησης να ανταποκρίνεται στις υποχρεώσεις της. Άρθρ.2.-1.Για τον προσδιορισμό του ύψους της επιχορήγησης των επενδύσεων που παρέχεται σύμφωνα με τις διατάζεις του Νόμ. 1262/82, όπως ισχύει λαμβάνονται υπόψη τα καθοριζόμενα στην παρ. 2 του άρθρ. 7 του Νόμου αυτού κριτήρια και βαθμολογούνται ως εξής: (Αντί για τη σελ. 86,345(γ) Σελ. 86,345(δ) Τεύχος 1404 Σελ. 11 - 625 α)Το ύψος της ετήσιας απασχόλησης που εξασφαλίζει η νέα επένδυση, με ανώτατο όριο βαθμών 15. β)Το συναλλαγματικό κόστος της επένδυσης με ανώτατο όριο βαθμών 15. γ)Η καθαρή εξαγωγική επίδοση της δημιουργούμενης μονάδας, με ανώτατο όριο βαθμών 15. δ)Ο βαθμός ίδιας συμμετοχής του φορέα στην επενδυτική δαπάνη, με ανώτατο όριο βαθμών 15. 2.Η κλίμακα βαθμολογίας για τα παραπάνω κριτήρια δίδεται στον πίνακα που ακολουθεί: ------------------------------------------------------------------         ----------------------------------------------------------------Κριτήρια Κλίμακα Βαθμών -------------------------------------------------------------------        ----------------------------------------------------------------         2 4  6 8 10 12 14 15 α)Ύψος απασχόλησης (άτομα)       5 10 15 20 25 30 35 40 και άνω β)Συναλλαγματικό κόστος            80% 70% 60% 50% 40% 30% 20% 10% και κάτω γ)Καθαρή εξαγωγική επίδοση      10% 20% 30% 40% 50% 60% 70% 80% και άνω δ)Βαθμός ίδιας συμμετοχής          10% 20% 30% 40% 50% 60% 70% 80% και άνω -------------------------------------------------------------------         ---------------------------------------------------------------3.Ειδικότερα: α)Το ύψος απασχόλησης αναφέρεται στις δημιουργούμενες νέες θέσεις ετήσιας εργασίας Τα άτομα μερικής απασχόλησης μετατρέπονται σε ετήσιας ως εξής: Άτομα ετήσιας απασχόλησης = (Άτομα μερικής Απασχόλησης) (Μήνες απασχόλησης)/12 Για εκμεταλλεύσεις οικογενειακής μορφής που απασχολούν μέχρι 5 άτομα λογίζονται 6 επιπλέον βαθμοί. Σε περίπτωση μετεγκατάστασης μονάδας ή εκσυγχρονισμού λαμβάνονται υπόψη οι συνολικές θέσεις εργασίας. β)Συναλλαγματικό κόστος νοείται η συναλλαγματική δαπάνη σε σχέση με τη συνολική δαπάνη της επένδυσης αφαιρουμένης της αξίας των οικοπέδων ή γηπέδων. γ)Καθαρή εξαγωγική επίδοση είναι οι εξαγωγές, συν την υποκατάσταση εισαγωγών, μείον τις ετήσιες συναλλαγματικές επιβαρύνσεις λειτουργικών εξόδων. Η επίδοση υπολογίζεται σαν ποσοστό επί των πωλήσεων. δ)Τα ποσοστά που αναφέρονται στο κριτήριο «βαθμός ίδιας συμμετοχής» εκφράζουν την έκταση στην οποία η συμμετοχή του επενδυτή είναι πάνω από το ελάχιστο που προβλέπει ο νόμος για κάθε περιοχή και υπολογίζονται ως εξής: Βαθμός ίδιας συμμετοχής = ΙΣΕ - ΙΣΠΝ/ΙΣΠΝ Χ 100 όπου ΙΣΕ: Ίδια συμμετοχή Επενδυτή ΙΣΠΝ:Ίδια Συμμετοχή Προβλεπόμενη από το Νόμο για κάθε περιοχή Σελ. 86,346(δ) Τεύχος 1404 Σελ. 12 - 626 13.Γ.β.36 Κίνητρα Ιδιωτικών Επενδύσεων στην Περιφέρεια 4.Υπολογισμός ποσοστού επιχορήγησης - επιδότησης Ο τύπος για τον υπολογισμό του ποσοστού επιχορήγησης (Ε) και επιδότησης επιτοκίου του Νομ. 1262/82 είναι ο εξής: Ε=ΜΙΝΕ+(ΜΑΧΕ-ΜΙΝΕ) (β/60)+δ, όπου  ΜΙΝΕ=Το ελάχιστο ποσοστό επιχορήγησης που ορίζει ο Νόμ. 1262/82 για κάθε περιοχή ΜΑΧΕ=Το μέγιστο ποσοστό επιχορήγησης που ορίζει ο Νόμ. 1262/82 για κάθε περιοχή. β=Σύνολο βαθμών που συγκεντρώνει μία  επένδυση δ=Διορθωτικά ποσοστά (όπως ορίζονται  παρακάτω) Κατ’ εξαίρεση για τον υπολογισμό του ποσοστού επιχορήγησης στα θερμοκήπια χρησιμοποιείται ο τύπος: Ε=ΜΙΝΕ+(ΜΑΧΕ-ΜΙΝΕ) (β-5/60)+δ Σε περίπτωση όπου (β-5)>0 λαμβάνεται ότι (β5)=0 Διορθωτικά Ποσοστά: Το ποσοστό επιχορήγησης-επιδότησης που προκύπτει από την εφαρμογή των παραπάνω κριτηρίων προσαυξάνεται με βάση τα διορθωτικά ποσοστά ως εξής: Προσαύξηση του ποσοστού επιχορήγησης μέχρι 15 ποσοστιαίες μονάδες για: α)Ειδικές επενδύσεις της παρ. 1 του άρθρ. 9 του Νόμ. 1262/1982. β)Επενδύσεις Συνεταιρισμών και Δημοτικών – Κοινοτικών Επιχειρήσεων και γ)Επενδύσεις που πραγματοποιούνται από Έλληνες του εξωτερικού ή Έλληνες ναυτικούς που πληρούν τις προϋποθέσεις του άρθρ. 17 του Νομ. 1262/82. Στις επενδύσεις που συμμετέχουν οι παραπάνω φορείς παρέχεται ποσοστό επιχορήγησης ανάλογο με το ποσοστό συμμετοχής τους στο εταιρικό κεφάλαιο της επιχείρησης που πραγματοποιεί την επένδυση. Άρθρ.3-1.Το ποσοστό επιχορήγησης (Ε)– επιδότησης υπολογίζεται σύμφωνα με τα παραπάνω κριτήρια εφόσον οι σχετικές αιτήσεις υπαγωγής στο Νομ. 1262/82 όπως τροποποιήθηκε, υποβλήθηκαν στην αρμόδια Υπηρεσία του Υπουργείου Εθνικής Οικονομίας μετά τη δημοσίευση της απόφασης αυτής. 2.Για οποιεσδήποτε τροποποιητικές αποφάσεις το ποσοστό επιχορήγησης –επιδότησης υπολογίζεται σύμφωνα με τα κριτήρια που υπολογίσθηκε στην αρχική εγκριτική απόφαση υπαγωγής της επένδυσης στο Νομ. 1262/82. Άρθρ.4.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 